Hlavná kontrolórka obce Košolná

Ing. Zuzana Minarovičová

Materiál na rokovanie obecného zastupiteľstva obce Košolná

**STANOVISKO HLAVNEJ KONTROLÓRKY K ZÁVEREČNÉMU ÚČTU**

**OBCE KOŠOLNÁ ZA ROK 2021**

V zmysle § 18 f ods. 1 písm. c) zákona č. 369/1990 Zb. o obecnom zriadení v z. n. p. predkladám obecnému zastupiteľstvu obce Košolná Stanovisko hlavnej kontrolórky k záverečnému účtu obce Košolná za rok 2021

1. **VÝCHODISKÁ SPRACOVANIA STANOVISKA K NÁVRHU ZÁVEREČNÉHO ÚČTU**

Stanovisko bolo spracované na základe analýzy dosiahnutých príjmov, čerpania výdavkov, bilancie aktív a pasív uvedených v návrhu Záverečného účte obce Košolná za rok 2021, ktorý bol dňa 06. 06. 2022 zverejnený na web stránke obce.

Pri vypracovaní stanoviska som vychádzala najmä z nasledujúcich právnych predpisov:

* Zákon č. 369/1990 Zb. o obecnom zriadení v z. n. p. ( ďalej len „zákon o obecnom zriadení“ ),
* Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z. n. p. ( ďalej len „zákon o rozpočtových pravidlách verejnej správy“ ),
* Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. ( ďalej len „zákon o rozpočtových pravidlách územnej samosprávy“ ),
* Ústavný zákon č. 493/2011 o rozpočtovej zodpovednosti,
* Zákon č. 357/2015 Z. z. o finančnej kontrole a vnútornom audite v z. n. p.,
* Zákon č. 128/1993 Zb. o majetku obcí v z. n. p.,
* Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v z. n. p.,
* Úplné znenie Metodického usmernenia MF SR k č. MF/010175/2004-42 zo dňa 8. decembra 2004 a vysvetlivky k ekonomickej klasifikácii rozpočtovej klasifikácie.
  1. **Zákonnosť predloženého návrhu záverečného účtu**

Návrh záverečného účtu obce Košolná za rok 2021 bol spracovaný v súlade s príslušnými ustanoveniami § 16 zákona o rozpočtových pravidlách územnej samosprávy.

Návrh záverečného účtu obsahuje:

a) údaje o plnení rozpočtu v členení podľa § 10 ods. 3 v súlade s rozpočtovou klasifikáciou,

b) bilanciu aktív a pasív,

c) prehľad o stave a vývoji dlhu,

d) údaje o hospodárení príspevkových organizácií v pôsobnosti obce,

e) prehľad o poskytnutých dotáciách podľa § 7 ods. 4 a § 8 ods. 5 v členení podľa jednotlivých príjemcov,

f) údaje o nákladoch a výnosoch podnikateľskej činnosti,

g) hodnotenie plnenia programov obce.

* 1. **Dodržanie informačnej povinnosti zo strany obce**

Návrh záverečného účtu bol zverejnený dňa 06. 06. 2022 na web stránke obce [www.kosolna.eu.sk](http://www.kosolna.eu.sk) v zákonom stanovenej lehote podľa § 9 ods. 2 zákona o obecnom zriadení a § 16 ods. 9 zákona o rozpočtových pravidlách územnej samosprávy, t. j. najmenej 15 dní pred jeho schválením.

* 1. **Dodržanie povinnosti auditu zo strany obce**

Obci vyplýva povinnosť v zmysle § 16 ods. 3 zákona o rozpočtových pravidlách územnej samosprávy a § 9 ods. 4 zákona o obecnom zriadení dať si overiť účtovnú závierku podľa osobitného predpisu, ktorým je zákon č. 431/2002 Z. z. o účtovníctve v z. n. p. nezávislým audítorom. Túto povinnosť musí obec splniť do 31. 12. 2022.

1. **ROZPOČTOVÉ HOSPODÁRENIE OBCE ZA ROK 2021**

Rozpočet obce je základným nástrojom finančného hospodárenia v príslušnom rozpočtovom roku, ktorým sa riadi financovanie úloh a funkcií obce v príslušnom rozpočtovom roku.

Rozpočet obce sa v zmysle § 10 zákona o rozpočtových pravidlách územnej samosprávy vnútorne člení na:

a) bežné príjmy a bežné výdavky ( bežný rozpočet ),

b) kapitálové príjmy a kapitálové výdavky ( kapitálový rozpočet ),

c) finančné operácie.

Rozpočet obce Košolná na roky 2021 - 2023 bol schválený obecným zastupiteľstvom na jeho rokovaní dňa 15. 03. 2021 ( Uznesenie č. 6/2021 ). V priebehu roka 2021 bol rozpočet upravený rozpočtovými opatreniami č. 1/2021 – 4/2021 na rokovaní obecného zastupiteľstva dňa 15. 12. 2021 ( uznesenie č. 101/2021 ).

**Rozpočet obce na rok 2021**

|  |  |  |
| --- | --- | --- |
|  | **ROZPOČET NA ROK 2021 SCHVÁLENÝ** | **ROZPOČET NA ROK 2021 UPRAVENÝ** |
| **PRÍJMY** | **922 764,00** | **807 307,00** |
| Bežné príjmy | 465 230,00 | 491 914,00 |
| Kapitálové príjmy | 453 084,00 | 188 839,00 |
| Finančné operácie | 4 450,00 | 126 554,00 |
| **VÝDAVKY** | **922 764,00** | **807 307,00** |
| Bežné výdavky | 411 290,00 | 430 468,00 |
| Kapitálové výdavky | 449 354,00 | 314 719,00 |
| Finančné operácie | 62 120,00 | 62 120,00 |
| **ROZDIEL** | **0,00** | **0,00** |

* 1. **PRÍJMY**

Príjmy rozpočtu obce sú podrobne definované v § 5 zákona o rozpočtových pravidlách územnej samosprávy.

Príjmami rozpočtu obce sú najmä výnosy miestnych daní a poplatkov, nedaňové príjmy z vlastníctva majetku obce, podiely na daniach v správe štátu, dotácie zo štátneho rozpočtu na úhradu preneseného výkonu štátnej správy, prostriedky EÚ a iné príjmy.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **BEŽNÉ PRÍJMY** | **491 914,00** | **485 298,34** | **98,66 %** |
| * daňové | 343 460,00 | 343 817,83 | 100,10 % |
| * nedaňové | 131 130,00 | 124 726,36 | 95,17 % |
| * granty, transfery | 17 324,00 | 16 754,15 | 96,71 % |
| **KAPITÁLOVÉ PRÍJMY** | **188 839,00** | **181 906,26** | **96,33 %** |
| **FINANČNÉ OPERÁCIE** | **126 554,00** | **124 450,00** | **98,34 %** |
| **CELKOM** | **807 307,00** | **791 654,60** | **98,06 %** |

Príjmy obce na rok 2021 boli rozpočtované vo výške 922 764,00 EUR, v priebehu roka boli upravené na 807 307,00 EUR. Skutočné plnenie k 31. 12. 2021 bolo 791 654,60 EUR, čo predstavuje plnenie ročného rozpočtu na 98,06 %.

* + 1. **BEŽNÉ PRÍJMY**

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Bežné príjmy** | 491 914,00 | 485 298,34 | 98,66 % |

Bežné príjmy zahŕňajú vlastné príjmy ( daňové a nedaňové ) a cudzie príjmy ( granty a transfery ). Bežné príjmy boli rozpočtované vo výške 491 914 EUR, naplnené boli na 98,66 % vo výške 485 298,34 EUR.

**A/ Daňové príjmy**

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Daňové príjmy** | 343 460,00 | 343 817,83 | 100,10 % |

Najväčší podiel na celkovom objeme príjmov mali daňové príjmy, hlavne **výnos dane z príjmov poukázaný územnej samospráve** ( príjem z podielu na dani z príjmov fyzických osôb majúcich trvalý pobyt v obci ), skutočný výnos v roku 2021 bol 263 745,15 EUR.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Výnos dane z príjmov fyzických osôb** | 260 857,00 | 263 745,15 | 101,11 % |

Ďalším významným zdrojom boli **dane z nehnuteľností** vo výške 29 859 EUR ktoré tvoria daň z pozemkov ( plnenie vo výške 20 727,03 EUR ), daň zo stavieb ( plnenie vo výške 8 869,05 EUR ) a daň z bytov a nebytových priestorov ( plnenie vo výške 263,23 EUR ).

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Dane z nehnuteľností** | 30 900,00 | 29 859,31 | 96,63 % |

Do skupiny daňových príjmov patria aj **dane za špecifické služby** ( daň za psa, daň za ubytovanie, daň za užívanie verejného priestranstva, daň za komunálny odpad a drobný stavebný odpad a daň za jadrové zariadenia ), ktorých plnenie k 31. 12. 2021 bolo vo výške 50 213,37 EUR.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE**  **K 31.12.2021** | **% PLNENIA** |
| **Dane za špecifické služby** | 51 703,00 | 50 213,37 | 97,12 % |

**B/ Nedaňové príjmy**

Nedaňové príjmy v roku 2021 boli naplnené na 95,17 **%** vo výške 124 726,36 EUR. Z tejto sumy mali najväčší podiel príjmy z prenajatých budov, priestorov a objektov v sume 103 056,43 EUR. Ďalšími významnými zdrojmi príjmu boli napr. príjmy z poplatkov a platieb za stravné v školskej jedálni miestnej Materskej školy vo výške 3 976,86 EUR, príjmy za predaj výrobkov, tovarov a služieb 1 237,36 EUR, pokuty a penále za porušenie predpisov 1 432,00 EUR, správne poplatky 770,00 EUR, príjmy z prenajatých pozemkov 607,38 EUR, príjem z prenájmu KD a DS 175,00 EUR. Príjmy za prieskumné územie boli vo výške 966,24 EUR.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Nedaňové príjmy** | 131 130,00 | 124 726,36 | 95,17 % |

**C/ Granty a transfery**

Granty a transfery v rámci verejnej správy predstavujú účelovo určené prostriedky na úhradu preneseného výkonu štátnej správy ( financovanie matriky, stavebného úradu, registra obyvateľov, volieb atď. ), dotácie zo štátneho rozpočtu na aktívne opatrenia trhu práce a verejno-prospešné práce a najmä prostriedky na prenesený výkon štátnej správy v školstve. V roku 2021 bol rozpočet na granty a transfery vo výške 17 324,00 EUR, skutočný príjem k 31. 12. 2021 bol 16 754,15 EUR. V záverečnom účte sú uvedené jednotlivé prijaté granty a transfery.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Granty a transfery** | 17 324,00 | 16 754,15 | 96,71 % |

* + 1. **KAPITÁLOVÉ PRÍJMY**

Kapitálové príjmy zahŕňajú vlastné príjmy ( príjmy z predaja majetku ) a cudzie príjmy ( granty a transfery ). Kapitálové príjmy boli plánované vo výške 188 839,00 EUR, naplnené boli na 96,33 % vo výške 181 906,26 EUR.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Kapitálové príjmy** | 188 839,00 | 181 906,26 | 96,33 % |

Kapitálové príjmy predstavovali príjem za predaj pozemkov vo výške 28 733,02 EUR a príjem za predaj hasičskej techniky vo výške 4 500,00 EUR.

Príjmy z grantov a transferov predstavovala dotácia na výstavbu kanalizácie - 3. etapa, stoka G1.1-1 vo výške 148 673,24 EUR.

* + 1. **PRÍJMOVÉ FINANČNÉ OPERÁCIE**

V rámci príjmových finančných operácií bolo plnenie k 31 .12. 2021 vo výške 124 450,00 EUR, z toho prijatý úver na výstavbu chodníkov bol vo výške 120 000,00 EUR.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Príjmové finančné operácie** | 126 554,00 | 124 450,00 | 98,34 % |

* 1. **VÝDAVKY**

Výdavky rozpočtu obce sú podrobne definované v § 7 zákona o rozpočtových pravidlách územnej samosprávy.

Z rozpočtu obce sa uhrádzajú najmä výdavky na výkon samosprávnych pôsobností obce, správu, údržbu a zhodnocovanie majetku obce, na činnosť rozpočtových a príspevkových organizácií, výdavky na úhradu nákladov preneseného výkonu štátnej správy, úroky z prijatých úverov, pôžičiek a návratných finančných výpomocí a iné.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| BEŽNÉ VÝDAVKY | 430 468,00 | 417 792,63 | 97,06 % |
| KAPITÁLOVÉ VÝDAVKY | 314 719,00 | 301 175,40 | 95,89 % |
| FINANČNÉ OPERÁCIE | 62 120,00 | 61 317,51 | 98,71 % |
| **CELKOM** | **807 307,00** | **780 885,54** | **96,73 %** |

Skutočné čerpanie výdavkov obce bolo vo výške 780 885,54 EUR, z toho boli bežné výdavky 417 792,63 EUR, kapitálové výdavky 301 175,40 EUR a výdavkové finančné operácie boli vo výške 61 317,51 EUR.

**2.2.1 BEŽNÉ VÝDAVKY**

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Bežné výdavky** | 430 468,00 | 417 792,63 | 97,06 % |

V bežných výdavkoch sú zahrnuté najmä výdavky na chod obce, mzdy zamestnancov, odvody do poisťovní, výdavky na správu a údržbu majetku obce, verejnej zelene, výdavky za tovar a služby a pod. Obec poskytuje zo svojho rozpočtu dotácie, tieto prostriedky sú účelové, je možné použiť ich na presne vymedzený účel a príjemcovia sú povinní použitie týchto prostriedkov riadne vyúčtovať.

**2.2.2. KAPITÁLOVÉ VÝDAVKY**

Rozpočet kapitálových výdavkov na rok 2021 bol vo výške 314 719,00 EUR, skutočné čerpanie bolo 301 175,40 EUR, čo predstavuje plnenie na 95,89 %. Najväčšiu položku v rámci kapitálových výdavkov predstavujú výdavky na budovanie kanalizácie.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Kapitálové výdavky** | 314 719,00 | 301 175,40 | 95,89 % |

**2.2.3. VÝDAVKOVÉ FINANČNÉ OPERÁCIE**

V zmysle § 10 ods. 6 zákona o rozpočtových pravidlách územnej samosprávy sú súčasťou rozpočtu obce aj finančné operácie, ktorými sa vykonávajú prevody prostriedkov peňažných fondov obce a realizujú sa návratné zdroje financovania a ich splácanie. Za finančné operácie sa považujú aj poskytnuté pôžičky a návratné finančné výpomoci z rozpočtu obce a ich splátky, vystavené a prijaté zmenky, predaj a obstaranie majetkových účastí. Finančné operácie nie sú súčasťou príjmov a výdavkov rozpočtu obce.

Z rozpočtovaných výdavkov na finančné operácie vo výške 62 120,00 EUR bolo skutočné čerpanie v rámci výdavkových finančných operácií k 31. 12. 2021 celkom 61 317,51 EUR, čo predstavuje plnenie 98,71 %. Ide o splácanie úveru na výstavbu bytových jednotiek.

|  |  |  |  |
| --- | --- | --- | --- |
|  | **ROZPOČET NA ROK 2021** | **SKUTOČNÉ PLNENIE K 31.12.2021** | **% PLNENIA** |
| **Výdavkové finančné operácie** | 62 120,00 | 61 317,51 | 98,71 % |

Čerpanie jednotlivých rozpočtových položiek rozpočtu výdavkov ako aj finančných operácií obce je prílohou Záverečného účtu za rok 2021.

1. **VÝSLEDOK HOSPODÁRENIA**

Výsledok hospodárenia obce za zisťuje po zúčtovaní všetkých príjmov a výdavkov ako výsledok ich súhrnnej bilancie. Výsledkom hospodárenia môže byť prebytok alebo schodok.

|  |  |
| --- | --- |
| **HOSPODÁRENIE OBCE** | **SKUTOČNOSŤ K 31.12.2021** |
| Bežný rozpočet |  |
| * Príjmy | 485 298,34 |
| * Výdavky | 417 792,63 |
| **Výsledok bežného rozpočtu – prebytok** | **67 505,71** |
| Kapitálový rozpočet |  |
| * Príjmy | 181 906,26 |
| * Výdavky | 301 775,40 |
| **Výsledok kapitálového rozpočtu – schodok** | * **119 869,14** |
| **Schodok rozpočtu spolu ( bežný + kapitálový )** | * **52 363,43** |
| Vylúčenie z prebytku – nepoužité transfery | 10 749,68 |
| **Finančné operácie** |  |
| * Príjmové | 124 450,00 |
| * Výdavkové | 61 317,51 |
| **Rozdiel finančných operácií** | **63 132,49** |
| **PRÍJMY SPOLU** | **791 654,60** |
| **VÝDAVKY SPOLU** | **780 885,54** |
| **Výsledok hospodárenia po započítaní finančných operácií** | **10 769,06** |
| **Vysporiadanie hospodárenia obce** | **19,38** |

Výsledok hospodárenia obce za rok 2021 bol zistený v súlade s § 2 a § 10 zákona o rozpočtových pravidlách územnej samosprávy. Schodok rozpočtu obce vo výške 52 363,43 EUR bol vysporiadaný z finančných operácií obce. Po vylúčení nepoužitých transferov poskytnutých v roku 2021 bolo navrhnuté previesť do rezervného fondu obce **19,38 EUR**.

1. **BILANCIA AKTÍV A PASÍV**

|  |  |  |
| --- | --- | --- |
| **AKTÍVA** | **ÚČTOVNÝ STAV K 1.1.2021** | **ÚČTOVNÝ STAV K 31.12.2021** |
| **Neobežný majetok** | **2 901 881,98** | **2 949 326,14** |
| Dlhodobý nehmotný majetok | 350,00 | 350,00 |
| Dlhodobý hmotný majetok | 2 762 980,56 | 2 810 424,72 |
| Dlhodobý finančný majetok | 138 551,42 | 138 551,42 |
| **Obežný majetok** | **32 453,91** | **43 006,49** |
| Zásoby | 55,73 | 81,38 |
| Pohľadávky dlhodobé | 0,00 | 0,00 |
| Pohľadávky krátkodobé | 6 465,07 | 8 027,25 |
| Finančné účty | 25 933,11 | 34 897,86 |
| **Časové rozlíšenie** | **0,00** | **0,00** |
| **MAJETOK SPOLU** | **2 934 335,89** | **2 992 332,63** |
| **PASÍVA** |  |  |
| Vlastné imanie | 538 983,02 | 558 832,40 |
| **VLASTNÉ IMANIE A ZÁVӒZKY SPOLU** | **2 934 335,89** | **2 992 332,63** |

1. **PREHĽAD O STAVE A VÝVOJI DLHU**

Obec k 31. 12. 2021 eviduje nasledovné záväzky:

1/ banky 161 537,00 EUR

2/ štátne fondy 837 480,35 EUR

( Štátny fond rozvoja bývania, štrukturálne fondy )

3/ dodávatelia 69 886,75 EUR

4/ zamestnanci 12 709,78 EUR

5/ poisťovne a Daňový úrad 9 375,60 EUR

1. **ÚDAJE O HOSPODÁRENÍ PRÍSPEVKOVÝCH ORGANIZÁCIÍ**

Obec nie je zriaďovateľom žiadnej príspevkovej organizácie.

1. **PREHĽAD O POSKYTNUTÝCH DOTÁCIÁCH**

Obec poskytla v roku 2021 v súlade s platným Všeobecne záväzným nariadením č. 1/2012 dotáciu FK Sparta Košolná na bežné výdavky vo výške 2 200,00 EUR. Dotácia bola vyúčtovaná v súlade s príslušnými ustanoveniami vyššie uvedeného VZN č. 1/2012.

1. **ÚDAJE O PODNIKATEĽSKEJ ČINNOSTI**

Obec nevykonáva podnikateľskú činnosť.

1. **FINANČNÉ VYSPORIADANIE HOSPODÁRENIA A FINANČNÝCH VZŤAHOV**

Obec nie je zriaďovateľom žiadnej rozpočtovej organizácie, príspevkovej organizácie ani právnickej osoby. Obec má vysporiadané finančné vzťahy voči fyzickým osobám – podnikateľom, právnickým osobám, štátnemu rozpočtu, štátnym fondom, rozpočtom iných obcí a rozpočtom vyšších územných celkov.

1. **HODNOTENIE PROGRAMOV ROZPOČTU**

Hodnotiaca správa programového rozpočtu za rok 2021 tvorí prílohu návrhu Záverečného účtu.

|  |  |  |  |  |
| --- | --- | --- | --- | --- |
| **PROGRAM** | **SCHVÁLENÝ ROZPOČET ROK 2021** | **UPRAVENÝ ROZPOČET ROK 2021** | **SKUTOČNÉ PLNENIE K 31.12.2021** | **% PLNENIA** |
| 1. Plánovanie, manažment a kontrola | 153 445,00 | 159 259,00 | 156 330,43 | 98,16 % |
| 2. Služby  občanom | 3 700,00 | 1 750,00 | 1 606,68 | 91,81 % |
| 3. Odpadové hospodárstvo | 22 600,00 | 24 500,00 | 20 439,62 | 83,26 % |
| 4. Rozvoj bývania | 68 900,00 | 66 950,00 | 63 610,59 | 95,01 % |
| 5. Bezpečnosť, právo,  poriadok | 22 785,00 | 43 679,00 | 38 097,46 | 87,22 % |
| 6. Šport | 8 500,00 | 7 980,00 | 7 904,23 | 99,05 % |
| 7. Rozvoj obce | 475 184,00 | 327 795,00 | 318 010,80 | 97,02 % |
| 8. Kultúra | 13 700,00 | 13 030,00 | 12 060,98 | 92,56 % |
| 9. Vzdelávanie | 120 900,00 | 121 224,00 | 121 152,17 | 99,94 % |
| 10. Prostredie pre život | 33 050,00 | 41 090,00 | 41 672,58 | 101,42 % |
| **SPOLU** | **922 764,00** | **807 307,00** | **780 885,54** | **96,73 %** |

**ZÁVER**

Návrh záverečného účtu Obce Košolná za rok 2021 bol spracovaný v súlade s ustanoveniami § 16 zákona o rozpočtových pravidlách územnej samosprávy. Zverejnený bol dňa **06. 06. 2022** na web stránke obce [www.kosolna.eu.sk](http://www.kosolna.eu.sk) v zákonom stanovenej lehote podľa § 9 ods. 2 zákona o obecnom zriadení a § 16 ods. 9 zákona o rozpočtových pravidlách územnej samosprávy, t. j. najmenej **15 dní pred jeho schválením**.

Výsledok hospodárenia obce za rok 2021 zistený v súlade s § 2 a § 10 zákona o rozpočtových pravidlách územnej samosprávy je **schodok vo výške 52 363,43 EUR**. Po vysporiadaní schodku z rozdielu finančných operácií a po vylúčení nepoužitých transferov je navrhnuté previesť **do rezervného fondu obce 19,38 EUR**.

Vzhľadom na vyššie uvedené skutočnosti a v zmysle § 16 ods. 10 zákona o rozpočtových pravidlách územnej samosprávy odporúčam obecnému zastupiteľstvu obce Košolná uzatvoriť prerokovanie Návrhu záverečného účtu za rok 2021 výrokom

**celoročné hospodárenie sa schvaľuje bez výhrad.**

Stanovisko k Návrhu záverečného účtu obce Košolná za rok 2021 vypracovala dňa 17. 06. 2022

Ing. Zuzana Minarovičová, hlavná kontrolórka obce Košolná

..........................................

podpis

Stanovisko k Návrhu záverečného účtu obce Košolná za rok 2021 prevzal dňa ...........................

PhDr. Martin Halaksa, starosta obce Košolná

..........................................

podpis